laion/Wikipedia-Exotic huggingface dataset:
চন্দ্রহাসি নৃত্য

চন্দ্রওয়াসি বা চন্দ্রহাসি নৃত্য হল ইন্দোনেশিয়া-র একটি নৃত্যকলা যা প্রধানত দুই নারী নৃত্যকলাকুশলী দ্বারা প্রদর্শিত হয়। এই নৃত্যের মাধ্যমে দুজন বার্ড অফ প্যারাডাইস (ইন্দোনেশিয়ান ভাষায় বুরুং সেন্দ্রাওয়াসিহ ) -এর সঙ্গমের আচার বর্ণনা করা হয়। মানুক নামক এক ব্যক্তি চন্দ্রওয়াসি নামে পরিচিত একটি নৃত্যকলা প্রস্তুত করেছিলেন। ১৯২০ এর দশকে বুলেলেং রিজেন্সির সাওয়ান মহকুমায় প্রথম এই নৃত্য পরিবেশন করা হয়েছিল। এই এলাকাটি ত্রুনজায়া, উইরাংজায়া এবং পালাওয়াক্য সহ অসংখ্য নৃত্যের উৎপত্তিস্থল। যাইহোক, চন্দ্রহাসি নৃত্য তার নিজস্ব বৈশিষ্ট্যসহ সাধারণ নাচের শৈলী থেকে উল্লেখযোগ্যভাবে আলাদা ছিল। চন্দ্রহাসি নৃত্যের বর্তমান দিনের উল্লেখযোগ্য পরিবেশনা করেছিলেন নৃত্যকার বন্দেম। তিনি ১৯৮৮ সালে প্রথম এই নৃত্য পরিবেশন করেন। মানুক দেবতা ("দেবতার পাখি") বালিনীতে। সঙ্গীকে আকৃষ্ট করার জন্য নাচ এবং গান করতেন। সেইখান থেকেই চন্দ্রহাসি নৃত্যটির ধারা অনুপ্রাণিত হয়েছে। এটি বেশ কয়েকটি উল্লেখযোগ্য বালি নৃত্যের মধ্যে একটি। নৃত্যটি প্রধানত দুজন মহিলার দ্বারা সঞ্চালিত হয়। একজন নর্তকী পুরুষ পক্ষীর ভুমিকা গ্রহন করে ও আরেকজন নর্তকী নারী পক্ষীর ভুমিকায় উপনীত হন। নর্তকীরা পান্ডজি -স্টাইলের স্থানীয় মস্তক পরিধেয় দ্বারা সজ্জিত হন যার মধ্যে পালক লাগানো থাকে, সেইসাথে গোলাপী দাগ দেওয়া লম্বা ঘেরজুক্ত স্কার্ট‌ থাকে। রঙচঙে স্কার্টগুলি স্বর্গের পাখিদের রঙিন লেজ ও পাখনা চিহ্নিত করতে ব্যবহার হয়, নর্তকীর ঘূর্ণন ও লম্ফনের সাথে সাথে এই লম্বা স্কার্ট‌গুলি হাওয়ার বেগে উড়তে থাকে যা দেখে মনে হয় নর্তকী আসলে একজন পাখি যিনি রঙ্গিন পাখা মেলে উড়ছেন। নৃত্যশিল্পীরা স্বর্গের পাখিদের ডানার প্রতীক হিসাবে তাদের পোশাক ব্যবহার করে এবং যুগ্ম সংবদ্ধ নাচের মাধ্যমে দর্শকদের মনোরঞ্জন করে। দুই নর্তকী এমনভাবে নৃত্য পরিবেশনা করে যাতে দর্শকদের তাদের দেখে দুই নৃত্যরত আনন্দময় পাখির কথা মনে পড়ে যায়। Bali Post 2012। Ayu 2013। Pikiran Rakyat 2014। Smithsonian Institution। Kompas। Dibia ও Ballinger 2004। The Jakarta Post 2007।
অঞ্জু তামাং

অঞ্জু তামাং (জন্ম ২২শে ডিসেম্বর ১৯৯৫) হলেন একজন ভারতীয় মহিলা আন্তর্জাতিক ফুটবলার। তিনি ওড়িশা এফসি এবং ভারতের মহিলা জাতীয় দলের হয়ে একজন ফরোয়ার্ড হিসাবে খেলেন। তিনি ২০১৮-১৯ মরশুমে ভারতীয় মহিলা লিগের জন্য গোকুলম কেরালায় যোগদান করেন। অঞ্জু তামাং ১৯৯৫ সালের ২২শে ডিসেম্বর পশ্চিমবঙ্গের আলিপুরদুয়ার জেলার বীরপাড়ায় জন্মগ্রহণ করেন। তাঁর বাবা ও মায়ের নাম যথাক্রমে রাম সিং তামাং এবং কাঞ্চি মায়া। তিনি জন্মসূত্রে সিকিমি বংশোদ্ভূত এবং পারিবারিকভাবে তাঁরা হলেন কৃষক। তিনি প্রথমে কালিম্পংয়ের আলাগারাহ হাই স্কুল, এবং তারপরে কালিম্পংয়েরই স্কটিশ ইউনিভার্সিটি'স মিশন ইনস্টিটিউশন (এসইউএমআই) থেকে বিদ্যালয় শিক্ষা সমাপ্ত করেন। তিনি উচ্চশিক্ষার জন্য শিলিগুড়ির উত্তরবঙ্গ বিশ্ববিদ্যালয়ে পড়াশোনা করেছেন। তামাং বড় হওয়ার সময় ছেলেদের সাথে ফুটবল খেলতেন এবং ১৭ বছর বয়স পর্যন্ত তিনি কোনও পেশাদার প্রশিক্ষকের কাছে প্রশিক্ষণ পাননি। ১৯ বছর বয়সে, তিনি একটি প্রশিক্ষণ একাডেমিতে ভর্তি হন এবং ভারতীয় মহিলা লিগের উদ্বোধনী মরশুম থেকেই খেলেন। তিনি প্রাথমিকভাবে একজন আক্রমন ভাগের খেলোয়াড় (ফরোয়ার্ড) ছিলেন, কিন্তু পরে উইং-ব্যাকে চলে যান এবং এই সাথে তিনি মধ্যমাঠের খেলোয়াড় (মিডফিল্ডার) হিসেবেও খেলেন। তিনি ভারতকে সাফ চ্যাম্পিয়নশিপ (দক্ষিণ এশীয় ফুটবল ফেডারেশন) এবং দক্ষিণ এশীয় গেমস ফুটবলে (এসএজি) স্বর্ণপদক জেতাতে অবদান রেখেছেন। ভারত সাফ মহিলা চ্যাম্পিয়নশিপ : ২০১৯ দক্ষিণ এশিয়ান গেমসের স্বর্ণপদক: ২০১৯ রাইজিং স্টুডেন্টস ক্লাব ভারতীয় মহিলা লিগ : ২০১৭-১৮ ক্রিফসা ভারতীয় মহিলা লিগের রানার্স আপ: ২০১৯-২০ ভারতীয় গোর্খা "Welcome to All India Football Federation"। www.the-aiff.com। সংগ্রহের তারিখ ২০১৮-১১-১৮।  "Anju Tamang – Inspiring a Generation"। The Darjeeling Chronicle। ১১ ফেব্রুয়ারি ২০১৯। সংগ্রহের তারিখ ২২ মে ২০২২।  Chhetri, Sagar (২৪ জুলাই ২০১৮)। "Sikkim: Anju Tamang selected in senior national football team"। Northeast Now। সংগ্রহের তারিখ ২২ মে ২০২২।  "Anju Tamang: Farming has helped me keep fit at home"। Khel Now। ৩১ অক্টোবর ২০২০। সংগ্রহের তারিখ ২২ মে ২০২২।  "PERSONALITIES"। Orisports। সংগ্রহের তারিখ ৪ এপ্রিল ২০১৯।  Sharma, Avinash (১০ সেপ্টেম্বর ২০২১)। "FIFA U17 WWC, AFC Asian Cup will encourage young girls in India to pursue a career in football: Anju Tamang"। myKhel। সংগ্রহের তারিখ ২২ মে ২০২২।  "9 Anju Tamang"। সংগ্রহের তারিখ ২৬ মার্চ ২০২৩।  "Gokulam Kerala crowned champion of IWL 2020 - As it happened"। Sportstar। ১৩ ফেব্রুয়ারি ২০২০।  অল ইন্ডিয়া ফুটবল ফেডারেশনে অঞ্জু তামাং গ্লোবাল স্পোর্টস আর্কাইভে অঞ্জু তামাং টেমপ্লেট:India squad 2022 AFC Women's Asian Cup
সহিদ আকতার হুসাইন

সহিদ আকতার হুসাইন একজন বাংলাদেশী অধ্যাপক। তিনি ঢাকা বিশ্ববিদ্যালয়ের উপ-উপাচার্য (প্রশাসন) এবং বিশ্ববিদ্যালয়টির মৃত্তিকা, পানি ও পরিবেশ বিভাগের অধ্যাপক ছিলেন। বর্তমানে তিনি ঢাকায় অবস্থিত বেসরকারি বিশ্ববিদ্যালয়, ইস্টার্ন ইউনিভার্সিটির উপাচার্য হিসেবে দায়িত্ব পালন করছেন। সহিদ আকতার অস্ট্রেলিয়ার কুইন্সল্যান্ড বিশ্ববিদ্যালয় থেকে টেকসই উন্নয়ন বিষয়ে পিএইচডি ডিগ্রি অর্জন করেন। তিনি যুক্তরাজ্যের অ্যাভার্ডিন বিশ্ববিদ্যালয় থেকে কমনওয়েলথ পোস্ট ডক্টরেট ফেলোশিপ লাভ করেন। সহিদ আকতার হুসাইন ঢাকা বিশ্ববিদ্যালয়ের মৃত্তিকা, পানি ও পরিবেশ বিভাগে দীর্ঘকাল অধ্যাপনা করেছেন। অধ্যাপনার পাশাপাশি তিনি বিশ্ববিদ্যালয়টির সিনেট ও সিন্ডিকেট সদস্য, ডিন, প্রভোস্ট, শিক্ষক সমিতির সহ-সভাপতি ও সাধারণ সম্পাদকসহ বিভিন্ন দায়িত্ব পালন করেছেন। তিনি ঢাকা বিশ্ববিদ্যালয়ের উপ-উপাচার্য (প্রশাসন) হিসেবেও দায়িত্ব পালন করেছেন। তিনি ২০১৮ সালের ১ নভেম্বর থেকে ২০২২ সালের ৩১ অক্টোবর পর্যন্ত প্রথম মেয়াদে ইস্টার্ন ইউনিভার্সিটির উপাচার্যের দায়িত্ব পালন করেন। ২০২৩ সালের ৭ মার্চ তিনি দ্বিতীয় মেয়াদে বিশ্ববিদ্যালয়টির উপাচার্য হিসেবে যোগদান করেন। "আবারও ইস্টার্ন ইউনিভার্সিটির উপাচার্য হলেন সহিদ"। কালের কণ্ঠ। ১৬ মার্চ ২০২৩। সংগ্রহের তারিখ ২৬ মার্চ ২০২৩।  "ফের ইস্টার্ন ইউনিভার্সিটির উপাচার্য অধ্যাপক সহিদ আকতার"। ক্যাম্পাস টাইমস। ১৫ মার্চ ২০২৩। সংগ্রহের তারিখ ২৬ মার্চ ২০২৩।  "দ্বিতীয় মেয়াদে ইস্টার্ন ইউনিভার্সিটির ভিসির দায়িত্বে অধ্যাপক সহিদ আকতার"। দ্য ডেইলি ক্যাম্পাস। ১৫ মার্চ ২০২৩। সংগ্রহের তারিখ ২৬ মার্চ ২০২৩।  "ইস্টার্ন ইউনিভার্সিটির উপাচার্য হিসেবে পুন:নিয়োগ পেলেন অধ্যাপক ড. সহিদ আকতার হুসাইন"। যুগান্তর। ১৫ মার্চ ২০২৩। সংগ্রহের তারিখ ২৬ মার্চ ২০২৩।  "অধ্যাপক ড. সহিদ আকতার হুসাইন-এর ইস্টার্ন ইউনিভার্সিটির উপাচার্য পদে যোগদান"। মাধ্যমিক ও উচ্চ শিক্ষা বিভাগ। শিক্ষা মন্ত্রণালয়। সংগ্রহের তারিখ ২৬ মার্চ ২০২৩।
ঘারচিস্তান

ঘারচিস্তান বা ঘারজিস্তান যা ঘারজুশ শার নামেও পরিচিত ছিল মুরঘাব নদীর উত্তর তীরে অবস্থিত একটি মধ্যযুগীয় অঞ্চল, যা হেরাতের পূর্বে এবং হরি নদীর উত্তরে অবস্থিত ছিল। এটি আফগানিস্তানের আধুনিক বাদঘিজ প্রদেশের সাথে মোটামুটি মিলে যায়। "معنی غرج الشار | لغت‌نامه دهخدا"। www.vajehyab.com।  The Encyclopedia of Islam, New Edition, Volume II: C-G।  Bosworth, C. E. (১৯৭৫)। "The early Ghaznavids"। The Cambridge History of Iran, Volume 4: From the Arab Invasion to the Saljuqs। Cambridge University Press। পৃষ্ঠা 162–198। আইএসবিএন 0-521-20093-8।
হাতিমুড়া মন্দির

হাতিমুড়া মন্দির আসামের নগাঁও জেলার কলিয়াবর মহকুমার শিলঘাটের কাছে হাতিমুরা পাহাড়ে অবস্থিত একটি ঐতিহাসিক মন্দির। মন্দিরটি 1667 সালে (1745-46 খ্রিস্টাব্দ) আহোম রাজা প্রমত্ত সিং দ্বারা নির্মিত হয়েছিল। মন্দিরটি দেবী দুর্গাকে উৎসর্গ করা হয়েছে, যা অসুরদের ধ্বংসকারী। এই মন্দিরটি আসামের শক্তি উপাসনার অন্যতম প্রধান স্থান। হাতিমুরা মন্দিরটি নগাঁও জেলার কলিয়াবর অঞ্চলের হাতিমুরা পাহাড়ে অবস্থিত। এটি শিলঘাট ও জখলাবান্ধার কাছাকাছি অবস্থিত। এটি শিলঘাট রেলওয়ে স্টেশন এবং জাখালাবান্ধা রেলওয়ে স্টেশনের সাথে রেলপথে সংযুক্ত। তেজপুর বিমানবন্দর এবং রায়া বিমানবন্দর হল নিকটতম বিমানবন্দর। হাতিমুড়া দুর্গা মন্দির কলিয়াবরের হাতিমুড়া পাহাড়ে অবস্থিত। আহোম অফিসার হাতিমুরা বরপাত্র ফুকনের নামে এই এলাকার নামকরণ করা হয়েছে। পরে, এখানকার দুর্গা মন্দির হাতিমুড়া পাহাড়ে অবস্থিত বলে হাতিমুড়া মন্দির নামে পরিচিতি লাভ করে। আহোম রাজবংশের সময়, শালস্তম্ভ রাজবংশের শাসনামলে নির্মিত অনেক মঠ ও মন্দির পুনর্নির্মিত হয়েছিল। এই মন্দিরগুলির মধ্যে সবচেয়ে উল্লেখযোগ্য হল হাতিমুড়া মন্দির। দুর্গা মন্দিরটি আহোম সম্রাট প্রমত্ত সিং 1667 শক্ (1745-46 খ্রিস্টাব্দ) কলিয়াবর হাতিমুড়ায় তৈরি করেছিলেন। এখানে প্রাপ্ত শিলালিপি অনুসারে, মহামতি প্রমত্ত সিংহের নির্দেশে তরুণ দুওয়ারা বরফুকন মন্দিরটি তৈরি করেছিলেন। হাতিমুড়া মন্দিরটি নীলাচল স্থাপত্য শৈলীতে নির্মিত। হাতিমুরা মন্দির ব্রহ্মপুত্র নদীর দক্ষিণ তীরে একটি ভারী পাথরের ভিত্তি সহ একটি পাহাড়ে অবস্থিত। মাটি থেকে বেরিয়ে আসা শিলা এই জায়গায় প্রচুর। এমনই একটি পাথরে খোদাই করা গণেশের মূর্তি পাওয়া গেছে। প্রধান ইটের মন্দিরে দশ-বাহু মহিষাসুরমর্দনী দুর্গার একটি শিলা-কাটা মূর্তি রয়েছে। শিলালিপিতে বলা হয়েছে যে মন্দিরটি প্রমত্ত সিং তৈরি করেছিলেন। এর চারপাশে অনেক শিলা ভাস্কর্যও রয়েছে। মন্দিরটি আসামের রাজ্য সুরক্ষিত স্মৃতিস্তম্ভের তালিকায় অন্তর্ভুক্ত। প্রতি বছর হাতিমুড়া মন্দিরে দুর্গাপূজা পালিত হয়। অতীতে এখানে বলির প্রচলন ছিল। 1992 সাল থেকে বলি প্রথা বন্ধ হয়ে যায়। হাতিমুড়া মন্দির হিন্দুদের একটি পবিত্র উপাসনালয়। প্রতিদিন পূজার জন্য অনেক ভক্ত এখানে ভিড় করেন। মন্দিরের স্থাপত্য এবং সবুজ পরিবেশ পর্যটকদের আকৃষ্ট করে। স্থানটি ঐতিহাসিক ও প্রত্নতাত্ত্বিক গুরুত্বের এবং শালস্তম্ভ আহোম যুগের স্মৃতিস্তম্ভে পূর্ণ। "Hatimura temple at Silghat"। Assam On Net। ১৯ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hatimura Temple"। Indian Temples Portal। সংগ্রহের তারিখ ১২ ডিসেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hatimura Temple"। Indian Temples Portal। সংগ্রহের তারিখ ১২ ডিসেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "হাতীমূৰাৰ পৌৰাণিক দুৰ্গা মন্দিৰৰ কিছু অৱলোকন"। ETV Bharat। সংগ্রহের তারিখ ২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Baruah, B. K.; Sreenivasa Murthy, H. V.। The Hatimura Temple। Hindu books universe। ৩০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংৰক্ষিত পূৰাতাত্ত্বিক স্থান আৰু স্মৃতিসৌধসমূহ"। সংস্কৃতিক পৰিক্ৰমা বিভাগ, অসম চৰকাৰ। সংগ্রহের তারিখ ২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে হাতিমুড়া মন্দির সংক্রান্ত মিডিয়া রয়েছে। প্রবেশদ্বার:  হিন্দুধর্ম ভারত
অধোমৃত্তিকা

অধোমৃত্তিকা বলতে ভূপৃষ্ঠস্থিত মাটির উপরিমৃত্তিকা স্তরের নিচে অবস্থিত স্তরটিকে বোঝায়। উপরিমৃত্তিকা স্তরের মতো এই স্তরটিও বালু, পলি ও কর্দমের ক্ষুদ্র কণার বৈচিত্র্যময় মিশ্রণ, তবে এটিতে জৈব পদার্থ  ও জীবাবশিষ্ট (হিউমাস) এবং অল্ল পরিমাণে ক্ষুদ্রাকৃতির শিলাও মিশ্রিত থাকে। অধোমৃত্তিকাকে বি দিগন্ত বলা হয়। অধোমৃত্তিকার নিচের স্তরটিকে মৃত্তিকাভিত্তি বা সি দিগন্ত বলে। উপরিমৃত্তিকা (যাকে এ দিগন্ত বলাও হয়) সাধারণত সবচেয়ে বেশি ভৌত, রাসায়নিক ও জৈব কর্মকাণ্ডের অধিষ্ঠানস্থল। এর বিপরীতে অধোমৃত্তিকা বা বি দিগন্ত মৃত্তিকার সেই অঞ্চল যেখানে লোহার অক্সাইড, এঁটেল কণা, উপরিমৃত্তিকা থেকে পৌঁছানো সামান্য জৈব উপাদান থাকে। এছাড়া এটি উপরিমৃত্তিকা থেকে রোদ-বৃষ্টি-ঝড় থেকে অপেক্ষাকৃত কম ক্ষয়প্রাপ্ত হয়ে থাকে। মানব কর্মকাণ্ডের কারণে বহু পরিবেশে উপরিমৃত্তিকা ও অধোমৃত্তিকা স্তরগুলি মিশ্রিত হয়ে গিয়ছে। কর্দম বা এঁটেলমাটি ভিত্তিক অধোমৃত্তিকা বহু হাজার বছর ধরে রোদেপোড়া ইটের বাড়ি, খড়কাদা, ঠাসা মাটি, মাটি লেপা বাতার কাঠামো ও অন্যান্য মৃত্তিকাভিত্তিক নির্মাণপদ্ধতির মূল উৎস হিসেবে ব্যবহৃত হয়ে আসছে। ঐসব পদ্ধতিতে অন্য যে উপাদানটি সবচেয়ে বেশি ব্যবহার করা হয়,  সেই মোটা বালুও এই অধোমৃত্তিকা স্তরেই পাওয়া যায়। অধোমৃত্তিকা সম্পূর্ণ নিস্ফলা বা বন্ধ্যা না হলেও মৃত্তিকাবাসী জীবসমূহের উপস্থিতি বিবেচনা করলে পচা জীবাবশিষ্ট তথা হিউমাস-সমৃদ্ধ উপরিমৃত্তিকা স্তরের তুলনায়  এটি আপেক্ষিকভাবে অনুর্বর।
তেবে নাচ

  তেবে নৃত্য হল একটি ঐতিহ্যবাহী নৃত্য যা ইন্দোনেশিয়ার পূর্ব নুসা টেঙ্গারা অঞ্চল থেকে উদ্ভূত। তেবে নৃত্য হল বেলু এবং মালাকা জনগণের একটি সাধারণ নৃত্য যা বাসিন্দাদের মধ্যে ঘনিষ্ঠতা এবং সংহতির প্রতীক। এছাড়া তেবে নাচ সাফল্য বা বিজয়ের আনন্দ প্রকাশের প্রতীক স্বরুপ। তেবে নৃত্য পুরুষ এবং মহিলারা উভয়েই পরিবেশন করেন। তারা একে অপরের হাত ধরে গানের ছন্দ অনুযায়ী পদ সঞ্চালনা করে নৃত্য পরিবেশন করে। তাদের গানে অন্তর্ভুক্ত থাকে প্রশংসা, সমালোচনা বা অনুরোধ। কবিতা এবং ছন্দ সহকারে গান গাইতে গাইতে তারা নৃত্য পরিবেশন করে। তেবে নৃত্য যখন শেষ পর্যায়ে পৌছায় তখন সমস্ত অভিনয়শিল্পীরা একটি বড় মাদুরের উপর আড়াআড়ি পায়ে বসে একসাথে হালকা খাবার ভাগ করে নেয় ও তাদের নিজ নিজ বাড়িতে ফিরে আসে। তেবে নৃত্য, পূর্ব নুসা টেঙ্গারার সংস্কৃতির অন্যতম ঐতিহ্য। এই নৃত্য সাধারণত রাতে পরিবেশন করা হয়। ঐতিহ্যবাহী বিবাহ বা অন্যান্য অনুষ্ঠানের সময় তেবে নাচ পরিবেশিত হয়। ঐতিহাসিক নথি অনুসারে, প্রাচীনকালেও তেবে নাচ প্রচলিত ছিল। মেও (যুদ্ধ সৈনিক) শত্রুর কাটা মস্তক বহন করে যুদ্ধক্ষেত্র থেকে ফিরে আসত তারপর এটিকে বাঁশের বা কোন ধারালো অস্ত্রের ডগায় আটকে রাখা হত এবং তারপর তারা সারা রাত এবং সাধারণত ৩ বা ৪ দিনের জন্য এটিকে ঘিরে রাখত। সেইসময় তেবে নৃত্য পরিবেশনা করা হত। বর্তমানে, তেবে নৃত্য মূলত গির্জার অনুষ্ঠানে বা অন্যান্য আনন্দদায়ক লৌকিক অনুষ্ঠানে প্রদর্শিত হয়। "Tebe", warisanbudaya.kemdikbud উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nilai – Nilai Dan Makna TariaN Tebe Di Nusa Tenggara Timur" (পিডিএফ), Simk.unpkediri, ২৬ মার্চ ২০২৩ তারিখে মূল (পিডিএফ) থেকে আর্কাইভ করা, সংগ্রহের তারিখ ২৬ মার্চ ২০২৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উবাই বিন খলফ

উবাই বিন খলফ বিন ওয়াহাব বিন হুজাফা বিন জামাহ বিন আমর বিন হুসায়স বিন কাব বিন লুওয়াই বিন গালিব আল-জামাহি আল-কুরাশি কুরাইশদের অন্যতম একজন সরদার ও প্রবীণ। তিনি উমাইয়া বিন খলফের ভাই। যিনি ছিলেন বিলাল বিন রাবাহ-এর উপর নির্যাতনের জন্য প্রসিদ্ধ ।উবাই বিন খলফ তৃতীয় হিজরিতে উহুদের যুদ্ধে নবি মুহাম্মদ স. এর হাতে নিহত হন এবং তিনিই একমাত্র ব্যক্তি যিনি রাসূলের হাতে নিহত হয়েছিলেন। তিনি হলেন উবাই বিন খলফ বিন ওয়াহাব বিন হুজাফা বিন জামাহ বিন আমর বিন হুসায়স কাব বিন লুওয়াই বিন গালিব বিন ফাহর বিন মালিক বিন নাযর বিন কিনানা বিন খুযায়মা বিন মুদরিকা বিন ইলিয়াস বিন মুযর বিন নেযার বিন মাদ বিন আদনান।জাহিলি যুগে কুরাইশদের একজন ব্যক্তিত্ব ও নেতা ছিলেন। ইসলামের আবির্ভাবের সময় আরবের কাফের ও মুশরিকদের একজন ছিলেন। আর তিনি ছিলেন নবির কট্টর বিরোধীদের মধ্যে ও তাকে কষ্টপ্রদানকারীদের মধ্যে একজন। তার সাথে উপহাস করা ও তার বিরুদ্ধে যুক্তি উপস্থাপন করার ব্যপারে তীব্র। এটি তাফসিরে তাবারিতে এসেছে: (এবং যেদিন অত্যাচারী (মনস্তাপে) নিজের হাত কামড়াবে এবং  বলবে, হায়! আমি যদি রাসুলের পথ অবলম্বন করতাম!) তিনি বলেছেন, উকবা বিন আবি মুইত ও  উবাই বিন খলফ দুজন বন্ধু একত্রিত হল।তাদের একবন্ধু আরেক বন্ধুকে বলল, শুনলাম তুমি নাকি মুহাম্মদের কাছে গিয়ে তার কথা শুনেছ। আল্লাহর কসম, আমি তোমার প্রতি সন্তুষ্ট হব না যতক্ষণ না তুমি তার মুখে থুথু ফেলবে ও তাকে অস্বীকার করবে। আল্লাহ তায়ালা তাকে এ-কাজের  ক্ষমতা দেননি, তাই তিনি বদরের যুদ্ধে উকবাকে ধৈর্য সহকারে হত্যা করেন। আর উবাই বিন খলফকে নবি স. উহুদের যুদ্ধে নিজ হাতে হত্যা করেছেন। তাদের দুজন সম্পর্কে আল্লাহ নাযিল করেছেন: এবং যেদিন অত্যাচারী (মনস্তাপে) নিজের হাত কামড়াবে এবং  বলবে, হায়! আমি যদি রাসুলের পথ অবলম্বন করতাম! (সুরা ফুরকান ২৭) ইবনে শিহাব সাইদ ইবনুল মুসায়্যিব সূত্রে বর্ণনা করেছেন,। তিনি বলেছেন, উবাই ইবনে খলফকে বদরের দিনে বন্দি করা হয়েছিল। যখন তাকে আল্লাহর রসূল (সাল্লাল্লাহু ‘ ওয়া সাল্লাম) থেকে মুক্ত করা হয়েছিল তখন সে রসুলুল্লাহ স.কে বলেছিল, আমার একটি ঘোড়া আছে। যাকে আমি প্রতিদিন ভুট্টা খাওয়াই, যাতে আমি এর উপর আরোহী হয়ে তোমাকে হত্যা করতে পারি। তার উত্তরে রসুলুল্লাহ স. তাকে বললেন: (বরং আমি এর জন্য তোমাকে হত্যা করব, ইনশাআল্লাহ।) যখন উহুদের দিন এল, তখন উবাই বিন খলফ সেই ঘোড়াটিকে হাঁকিয়ে দৌড়ে রসুল স.এর কাছে এল। কিছু মুসলমান তাকে হত্যা করতে আপত্তি জানায়, তাই আল্লাহর রসুল স. তাদের বললেনঃ ((বিলম্ব, বিলম্ব)) তাই আল্লাহর রসূল সাল্লাল্লাহু আলাইহি ওয়াসাল্লাম হাতে একটি বর্শা নিয়ে দাঁড়ালেন এবং তিনি তা গুলি করলেন। বিন খালাফ, এবং আমি তার একটি পাঁজর ভেঙ্গে ফেললাম, তাই সে তার সঙ্গীদের কাছে ভারী ফিরে এল, তাই তারা তাকে বহন করল যতক্ষণ না তারা তাকে নিয়ে গেল এবং তাকে বলতে লাগল: ঠিক আছে, তাই আমার পিতা বললেন: তিনি কি আমাকে বলেননি: ( (বরং আমি তোমাকে মেরে ফেলব, ইনশাআল্লাহ)), তাই তার সঙ্গীরা তাকে নিয়ে গেল, এবং সে কোনভাবে মারা গেল, তারা তাকে কবর দিল। كتاب تاريخ الطبري (518/2) تفسير الطبري (440/17) فتح الباري: ابن رجب الحنبلي (158/4)
পশ্চিম সুইজারল্যান্ডের গ্রন্থাগার নেটওয়ার্ক

পশ্চিম সুইজারল্যান্ডের গ্রন্থাগার নেটওয়ার্ক (ফরাসি: Réseau des bibliothèques de Suisse occidentale; রেরো) পশ্চিম সুইজারল্যান্ডের রোমান্ডির ফরাসি-ভাষী অঞ্চলে ১৯৮৫ সালে বেশ কয়েকটি প্রধান গ্রন্থাগার দ্বারা প্রতিষ্ঠিত হয়েছিল। রেরো হলো "Réseau Romand" ("রোমান্ড নেটওয়ার্ক") এর একটি সংক্ষিপ্ত রূপ। ২০২০ সাল পর্যন্ত, রেরো সুইজারল্যান্ডের বেশিরভাগ ক্যান্টোনাল, উচ্চ শিক্ষায়তনিক, পাবলিক, এবং বিশেষায়িত গ্রন্থাগারগুলিকে অন্তর্ভুক্ত করত, যার মধ্যে রয়েছে পশ্চিম সুইজারল্যান্ডের গ্রন্থাগার একাডেমিক বিশ্ববিদ্যালয়গুলি, যার মধ্যে রয়েছে জেনেভা, ফ্রাইবার্গ এবং নিউচেটেল। ২০২০ সালে, যাইহোক, রেরো-তে অংশ নেওয়া প্রতিষ্ঠানগুলির দুই-তৃতীয়াংশ প্রতিযোগী নেটওয়ার্ক সুইসকোভারি এ চলে গেছে, যা পুরো সুইজারল্যান্ড জুড়ে বিস্তৃত এবং এর অধিকাংশ উচ্চ শিক্ষায়তনিক প্রতিষ্ঠান অন্তর্ভুক্ত। "Les bibliothèques universitaires quittent le réseau RERO"। rts.ch (ফরাসি ভাষায়)। ২০২১-০১-১২। সংগ্রহের তারিখ ২০২২-০১-১২।  দাপ্তরিক ওয়েবসাইট VIAF partner page
অনু রাঘবন

অনু রাঘবন (জন্ম ২০শে এপ্রিল ১৯৯৩) একজন ভারতীয় স্প্রিন্টার যিনি ৪০০ মিটার দৌড় এবং ৪০০ মিটার হার্ডলস ইভেন্টে প্রতিদ্বন্দ্বিতা করেন। ২০১৬ সালে, তিনি ২০১৬ গ্রীষ্মকালীন অলিম্পিকের জন্য ভারতীয় ৪ × ৪০০ মিটার রিলে দল থেকে বাদ পড়ার পরে অ্যাথলেটিক্স ফেডারেশন অফ ইন্ডিয়ার (এএফআই) বিরুদ্ধে কেরালা হাইকোর্টে একটি মামলা দায়ের করেন, এটিকে "ফেডারেশনের মধ্যে দুর্নীতি এবং স্বজনপোষণের বিরুদ্ধে যুদ্ধ" বলে অভিহিত করেন। তিনি বলেছিলেন যে তাঁকে অলিম্পিক দল এবং সেই বছরের শুরুতে দক্ষিণ এশীয় গেমস দল থেকে বাদ দেওয়া হয়েছিল কারণ তিনি "জাতীয় শিবিরের বাইরে প্রশিক্ষণ নেওয়া পছন্দ করেছিলেন।" রাঘবন ২০১৭ এশিয়ান অ্যাথলেটিক্স চ্যাম্পিয়নশিপে ৪০০ মিটার হার্ডলস ইভেন্টে রৌপ্য পদক জিতেছিলেন, তাঁর সময় হয়েছিল ৫৭.২২ সেকেন্ড। চীনের ২০১৫ সালের বেইজিং বিশ্ব চ্যাম্পিয়নশিপ এবং ২০১৫ উলান এশিয়ান মিটের সদস্য হওয়া সত্ত্বেও, অনু রাঘবনকে ২০১৬ সালের রিও অলিম্পিকে ভারতের ৪ x ৪০০ রিলে দলের প্রতিনিধিত্ব করা থেকে বাদ দেওয়া হয়েছিল। তাঁর আবেদনে অভিযোগ করা হয়েছিল যে এএফআই এবং সেইসঙ্গে স্পোর্টস অথরিটি অফ ইন্ডিয়া (সাই), জাতীয় ট্র্যাক এবং ফিল্ড প্রশিক্ষক ইউরি ওগোরোডনিকের সুপারিশের ভিত্তিতে রাঘবনের পরিবর্তে ধীরগতির এবং ডোপ- কলঙ্কিত অশ্বিনী আকুঞ্জিকে বেছে নিয়েছে। রিও-গামী দলে এমআর পুভাম্মা, নির্মলা শিওরান, অনিল্ডা থমাস এবং দেবশ্রী মজুমদারের সমন্বয়ে গঠিত দলে দুটি 'খালি' স্থান ছিল রাঘবন, আকুঞ্জি, প্রিয়াঙ্কা পাওয়ার এবং জিসনা ম্যাথুর মধ্যে থেকে বেছে নেওয়ার জন্য। এএফআই এবং ওগোরোডনিক পরে সিদ্ধান্তে আসে যে স্থানগুলি ম্যাথিউ এবং আকুঞ্জিকে দেওয়া হবে। রাঘবন দাবি করেন এটি অন্যায় হয়েছে, তিনি আইনি অবলম্বন চেয়েছিলেন এবং কেরালা হাইকোর্টে একটি আবেদন দাখিল করেছিলেন। এতে পরে এএফআইকে নির্দেশ দেওয়া হয় রাঘবনকে দলে অন্তর্ভুক্ত করার জন্য। কিন্তু, এএফআই জানায় করে যে ক্রীড়াবিদদের অন্তর্ভুক্তির শেষ তারিখ ইতিমধ্যেই পেরিয়ে গেছে। রাঘবন আরও বলেছিলেন যে এএফআই তাঁর নির্বাচনের মাপকাঠি হিসাবে আকুঞ্জির অভিজ্ঞতাকে উদ্ধৃত করেছে, "কিন্তু তারা আকুঞ্জির ছয় বছর আগের প্রদর্শনের রেকর্ড দিয়ে তাঁকে রক্ষা করছে"। ২০১৫ সালের নভেম্বর মাসে, এএফআই রাঘবনকে একটি জাতীয় শিবিরে যোগ দিতে বলেছিল এবং যে কোনো ক্রীড়াবিদ শিবিরে যোগ দিতে ব্যর্থ হলে তাঁকে অলিম্পিকের জন্য বিবেচনা করা হবে না জানিয়েছিল। রাঘবন অবশ্য উল্লেখ করেছেন যে তাঁর স্নাতকোত্তর শিক্ষার উপর বিরূপ প্রভাব পড়বে যদি তিনি শিবিরে যোগ দেন। এএফআই থেকে এর কোন প্রতিক্রিয়া পাওয়া যায়নি। Singh, Navneet (২২ জুলাই ২০১৬)। "Athlete Anu Raghavan goes to court over Rio relay team omission"। Hindustan Times। সংগ্রহের তারিখ ১৪ আগস্ট ২০১৭।  "Nepotism cost me Olympics spot, alleges Anu Raghavan"। Manorama Online। ২২ জুলাই ২০১৬। সংগ্রহের তারিখ ১৪ আগস্ট ২০১৭।  AS, Shan (২ জুন ২০১৭)। "Revenge and record for Anu in grudge race"। The New Indian Express। সংগ্রহের তারিখ ১৪ আগস্ট ২০১৭।  Misra, Sundeep (৯ জুলাই ২০১৭)। "Asian Athletics Championships: Anu Raghavan proves a point with silver, Sudha Singh secures gold"। Firstpost। সংগ্রহের তারিখ ১৪ আগস্ট ২০১৭।  "Raghavan ANU | Profile | iaaf.org"। www.iaaf.org। সংগ্রহের তারিখ ২০১৯-০৭-২৭।  "Asiad champion tests positive, Anu Raghavan to get 400m hurdles bronze - Times of India"। The Times of India। সংগ্রহের তারিখ ২০১৯-০৭-২৭।  বিশ্ব অ্যাথলেটিক্সে অনু রাঘবন
দ্রুত অনুপাত

দ্রুত অনুপাত (ইংরেজি: Quick ratio), অ্যাসিড-টেস্ট অনুপাত নামেও পরিচিত, হল এক ধরনের তারল্য অনুপাত, যা একটি ব্যবসায় প্রতিষ্ঠানের নগদ বা প্রায় নগদ সম্পদ দিয়ে কত দ্রুত সময়ের মধ্যে চলতি দায় মিটানো যায় সেটি নিরূপণ করে। এটিকে দ্রুত বা তরল সম্পদ এবং চলতি দায়ের মধ্যবর্তী অনুপাত হিসাবে সংজ্ঞায়িত করা হয়। দ্রুত সম্পদ বলতে ওইসকল চলতি সম্পদকে বুঝায় যা দ্রুত সময়ের মধ্যে নগদে রূপান্তর করা যায়। সাধারণত, তরল অনুপাতের আদর্শ মান ১:১ বিবেচনা করা হয়। ১ এর কম দ্রুত অনুপাতের একটি কোম্পানি বর্তমানে তার সমূদয় চলতি দায় পরিশোধ করতে পারে না। দ্রুত অনুপাত চলতি অনুপাতের অনুরূপ, কিন্তু যেসকল ব্যবসায় প্রতিষ্ঠান তারল্য নির্ধারণে আরও রক্ষণশীল নীতি অনুসরন করে, তারা চলতি অনুপাত থেকে মজুদ পণ্য বাদ দিয়ে দ্রুত অনুপাত নির্ণয় করে, যাতে এটি চলতি দায় পরিশোধে যথেষ্ট তরল সম্পদ হাতে রাখতে পারে। দ্রুত অনুপাত (অ্যাসিড-টেস্ট অনুপাত) = +তরল সম্পদ/দ্রুত দায় অথবা: দ্রুত অনুপাত = +নগদ ও নগদ সমতুল্য সম্পদ + বিক্রয়যোগ্য সিকিউরিটিজ + প্রাপ্য হিসাবসমূহ/চলতি দায় অনুপাত হচ্ছে একটি ব্যবসায়ের সক্ষমতা পরীক্ষা করার পদ্ধতি, কিন্তু এটি একটি ব্যবসার আর্থিক অবস্থার সম্পূর্ণ চিত্র তুলে ধরে না। যেমন, যদি একটি ব্যবসায়ের প্রাপ্য হিসাবে প্রচুর পাওনা থাকে যেগুলি দীর্ঘ সময় পরে পাওয়া যাবে এবং প্রয়োজনীয় ব্যবসায়িক খরচ এবং প্রদেয় হিসাবসমুহ অবিলম্বে প্রদান করতে হয়, তবে ব্যবসাটি নগদ অর্থ সঙ্কটে পরবে যদিও এক্ষেত্রে দ্রুত অনুপাত ভালো মনে হবে। বাজারের অবস্থার সাথে সামঞ্জস্য রেখে সমস্ত প্রদেয় এবং প্রাপ্য হিসাবের আরও বিশদ বিশ্লেষণ এবং সেই অনুযায়ী অনুপাত বিশ্লেষণ করলে আরও ভালো ও প্রাসঙ্গিক ফলাফল পাওয়া যায়। সাধারণত, দ্রুত অনুপাত বা অ্যাসিড-টেস্ট অনুপাতের মান ১:১ বা তার বেশি হওয়া উচিত। তবে এটি একটি শিল্প থেকে অন্য শিল্পে ব্যাপকভাবে পরিবর্তিত হয়। সাধারণভাবে, অনুপাতের মান যত বেশি হবে, কোম্পানির তারল্য তত বেশি হবে (অর্থাৎ, তরল সম্পদ ব্যবহার করে বর্তমান দায় মেটানো তত সহজ হবে)। চলতি অনুপাত AccountingCoach LLC, What is the quick ratio?, accessed 2 July 2018 AccountingCoach LLC, What is a liquidity ratio?, accessed 2 July 2018 Tracy, John A. (২০০৪)। How to Read a Financial Report: Wringing Vital Signs Out of the Numbers। John Wiley and Sons। পৃষ্ঠা 173। আইএসবিএন 0-471-64693-8।  Gallagher, Timothy (২০০৩)। Financial Management। Prentice Hall। পৃষ্ঠা 94–95। আইএসবিএন 0-13-067488-5।
গ্ল্যাডিস জর্জ

গ্ল্যাডিস জর্জ (ইংরেজি: Gladys George; জন্ম: গ্ল্যাডিস ক্লের এভান্স; ১৩ সেপ্টেম্বর ১৯০৪-৮ ডিসেম্বর ১৯৫৪) একজন মার্কিন অভিনেত্রী ছিলেন। তিনি ভ্যালিয়্যান্ট ইজ দ্য ওয়ার্ড ফর ক্যারি (১৯৩৬) চলচ্চিত্রে প্রধান চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করলেও তাকে চলচ্চিত্রে পার্শ্ব চরিত্রেই অভিনয় করতে দেখা যেত। তার অভিনীত উল্লেখযোগ্য চলচ্চিত্রসমূহ হল মারি অঁতোয়ানেত (১৯৩৮), দ্য রোয়রিং টুয়েন্টিজ (১৯৩৯), দ্য মাল্টিজ ফ্যালকন (১৯৪১), দ্য বেস্ট ইয়ার্স অব আওয়ার লাইভস (১৯৪৬) ও ফ্ল্যামিংগো রোড (১৯৪৯)। জর্জ ১৯০৪ সালের ১৩ই সেপ্টেম্বর মেইন অঙ্গরাজ্যের প্যাটেন শহরে জন্মগ্রহণ করেন। তার পিতা স্যার আর্থার এভান্স ক্লের একজন প্রখ্যাত শেকসপিয়ারীয় অভিনেতা এবং মাতা লেডি অ্যালিস। অন্য একটি সূত্রে উল্লেখ করা হয়, গ্ল্যাডিস মিজুরি অঙ্গরাজ্যের একটি ছোট শহরে জন্মগ্রহণ করেন, যেখানে তার পিতামাতার নাটকের দল আটকে পড়েছিল। জর্জ তার পিতামাতার সাথে ৩ বছর বয়সে মঞ্চে গমন করেন এবং মার্কিন যুক্তরাষ্ট্রে সফরে যান। ১৯২০-এর দশকে তিনি মঞ্চনাটকে মুখ্য চরিত্রে অভিনয় শুরু করেন এবং এই দশকে কয়েকটি চলচ্চিত্রেও অভিনয় করেন। তিনি ৯ম একাডেমি পুরস্কারে ভ্যালিয়্যান্ট ইজ দ্য ওয়ার্ড ফর ক্যারি (১৯৩৬) চলচ্চিত্রে প্রধান চরিত্রে অভিনয়ের জন্য শ্রেষ্ঠ অভিনেত্রী বিভাগে মনোনয়ন লাভ করেন। তার অভিনীত উল্লেখযোগ্য চলচ্চিত্রসমূহ হল মাদাম এক্স (১৯৩৭), মারি অঁতোয়ানেত (১৯৩৮), দ্য রোয়রিং টুয়েন্টিজ (১৯৩৯), দ্য ওয়ে অব অল ফ্লেশ (১৯৪০), দ্য মাল্টিজ ফ্যালকন (১৯৪১), দ্য বেস্ট ইয়ার্স অব আওয়ার লাইভস (১৯৪৬), ফ্ল্যামিংগো রোড (১৯৪৯), হি র‍্যান অল দ্য ওয়ে (১৯৫১), ডিটেকটিভ স্টোরি (১৯৫১) ও লালাবাই অব ব্রডওয়ে (১৯৫১)। ব্রডওয়ে মঞ্চে তিনি দ্য ডিসট্যান্ট সিটি, লেডি ইন ওয়েটিং এবং দ্য বিট্রোথাল নাটকে অভিনয় করেন। "Family Tree Legends"। আগস্ট ৮, ২০১৪ তারিখে মূল থেকে আর্কাইভ করা। সংগ্রহের তারিখ ডিসেম্বর ১, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) lists Gladys Clare Evans born September 13, 1904, Maine - died December 8, 1954, Los Angeles, California. "SIR ARTHUR EVANS CLARE; Actor, Father of Gladys George, Is Dead in Hollywood"। দ্য নিউ ইয়র্ক টাইমস। ২৬ অক্টোবর ১৯৩৯। পৃষ্ঠা O29। সংগ্রহের তারিখ ২৬ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gladys George Made Her Hit, Had to Run"। দ্য ব্রুকলিন ডেইলি ইগল। ১২ মে ১৯৪০। পৃষ্ঠা E7। সংগ্রহের তারিখ ২৬ মার্চ ২০২৩ – নিউজপেপার্স.কম-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; cdm নামের সূত্রটির জন্য কোন লেখা প্রদান করা হয়নি "The 9th Academy Awards (1937)"। অস্কার্স। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ২৬ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gladys George"। প্লেবিল। সংগ্রহের তারিখ ২৬ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে গ্ল্যাডিস জর্জ সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে গ্ল্যাডিস জর্জ (ইংরেজি) ইন্টারনেট মুভি ডেটাবেজে গ্ল্যাডিস জর্জ (ইংরেজি)